مسلم عسگری

بندانگشتی|«ائل آشیغی» کتابی‌نین اوزو
بندانگشتی|حاج مسلم عسگری طبیعت‌ده
مسلم عسگری آذربایجانلی آشیق و شاعیردیر. مسلم عسگر 10 تیر 1317 (1 جولای 1938 میلادی) تارؽم بؤلگه‌سینبن بادامستان کندینده آنادان اولوب، ایندی زنگان‌دا یاشاییر. 

آتاسی آشیق سهراب‌دان آشیقلیق صنعتینی اؤرگنیب 1347 (1967 میلادی) ایلیندن مختلف شهرلرده و کندلرده (طارم، زنجان، خلخال، تهران، قم، آذربایجان غربی) قیرخ ایله یاخین تویلار چالیب. مسلم عسگری 20 دن آرتیق آشیق داستانی بیلیر و اونلارین چوخونو کاست ناوارلارا اوخویوب. اونون کاست آرشیوینی زنگانلی محمد رزّاقی توپلاییب.  1383 (2005 میلادی) ایلینده حجّ سفری اوچون مکه زیارتینه گئدیب قاییتدیقدان سونرا داها تویلاردا و مراسملرده اوخومور، آنجاق شعر یازماغا دوام ائدیر. 1399 (2021 میلادی) ایلینده شعرلرینی بیر کتاب شکلینده چاپ ائلتدیردی.همین کتابدان قوشما قالبینده نئچه پارچا شعر:

اوستاد آشیق مسلم ۱۴۰۴ شمسی ایلی آذر آیینین ۷ سی وفات ائتدی.

شعرلریندن

قوجا زنگانوم

Qoca Zəngan`ım 

آی قوجا زنگانوم سنده یاشورام               اورکدن دئمیرم سن قوجالموشان

سنین اورگینده آثارلار یاتیب                 ظالم لردن سن چوخلو باج آلموشان 

Au qoca Zəngan`ım səndə yaşıram    ürəkdən demirəm sən qocalmışan

Sənin ürəgində asarlar yatıb    zaıimlərdən sən çoxlu bac almışan

آی زنگانوم سن قوچاقلار یوواسو             سنده واردو گئچمیشلرین بناسو 

هم تایی یوخ سلطانیه قالاسو                   آدینلا دونیایا گونش سالموشان 

Ay Zəngan`ım sən qoçaqlar yuvası    səndə vardır geçmişlərin bənası

Həmtayı yox Sultaniyə qalası    adınla dünyaya günəş salmışan

بیر اوزون دایانیب آذربایجانا                    بئله بیللم سنی سالوم دستانا 

یئددی یولداشین وار مردی مردانا            بولاقلارین گؤی خزره دولموشان 

Bir üzün dayanıb Azərbaycan`a     belə billəm səni salım dəstana

Yeddi yoldaşın var mərdi mərdana     bulaqların göy xəzərə dolmuşan

تعریف یازوم سنین چوخدی کمالین         شهرتین وار عجب خمسه ماحالون 

چوخلار ایستر گؤرسون سنین وصالین     گونش تک اؤلکه‎یه ایشیق سالموشان 

Tə`rif yazım sənin çoxdur kəmalın    şöhrətin var əcəb Xəmsə mahalın

Çoxlar istər görsün sənin vüsalın   günəş tək ölkəyə işıq salmışan

مسلم عسگری‎سن قوجالیق گلیب           او سنین آوازین الیندن آلیب 

اوخویان داستانلار ائولرده قالیب              غم یئمه شهرتین ائلدن آلموشان 

Müslüm Əsgəri`sən qocalıq gəlib    o, sənin avazın əlindən alıb

Oxuyan dastanlar evlərdə qalıb    qəm yemə şöhrətin eldən almışan

سؤز گزدیرن 

Söz gəzdirən 

قادیر آللاه کرمیوه مین شوکور                خالین گؤیچگینی ایلانا وئریب 

چنگلی ببیره شیره پلنگه                        بوتون مظلوملوقی جئیرانه وئریب 

Qadir Allah kərəmivə min şükür   xalın göyçəgini ilana verib 

Çəngəli bəbirə şirə pələngə      bütün məzlumluğu ceyrana verib

قیزیل گولی داغدا، لاله‎نی دوزده            ایکی بوینوز یارادیبدی اؤکوزده 

گوهری یارادوب درین دنیزده                جانین شمعه قربان پروانه وئریب 

Qızılgülü dağda, laləni düzdə   iki buynuz yaradıbdı öküzdə

Gövhəri yaradıb dərin dəbizdə    canın şəm`ə qurban pərvanə yazıb

سؤز گزدیرن اینسانی توتسون مین بلا     نه لازیم خائنلر دونیادا قالا

دوشمنین مین درده اولا مبتلا                 ساتوب اؤز وجودین یالانا وئریب 

Söz gəzdirən insan tutsun min bəla   nə lazım xayinlər dünyada qala

Düşmənin min dərdə ola mübtəla   satıb öz vücudun yalana verib

عسگری سؤزلرین معناسین بیله            گتیر تئللی سازی سینه﻿ده دیله

اوخوماقی وئریب شیدا بولبوله                 شیکار ائیله‎مگی طرلانا وئریب  

Əsgəri sözlərin mənasın bilə     gətir telli sazı sinədə dilə

Oxunağı verib şeyda bülülə     şikar eyləməyi tərlana verib 

ائل آشیقیام

El aşığıyam 

ایل لر بویو عؤمر آزالدو قوجالدوم            یئنه ده عؤمور وار ائل آشیقیام 

سایقوسوز اؤلکه لر گزدیم دولاندوم          بولبول آشیقیام گول آشیقیام 

İllər boyu ömr azaldı qocaldım    yenə də ömür var el aşığıyam

Sayqısız ölkələr gəzdim dolandım    bülbül aşığıyam gül aşığıyam

اینسانلار تانودوم ائلده اوبادا                    کؤنول قوشو قاناد چالار هاوادا

اینسان نولار قوجالمویا دونیادا                شیرین صحبت شیرین دیل آشیقیام        

İnsanlar tanıdım eldə obada     könül quşu qanad çalar havada

İnsan nolar qocalmaya dünyada    şirin söhbət şirin dil aşığıyam 

قورتارموشام باشا چاتوب گونلریم            یاددان چیخمیر گئچن آیوم گونلریم 

دونیانو گؤزله‎مه مسلم عسگری               لاله لی چیچکلی چؤل آشیقیام 

Qurtarmışam başa çatıb günlərim    yaddan çıxmır geçən ayım günlərim

Dünyanı gözləmə Müslüm Əsgəri                        lələli çiçəkli çöl aşığıyam

قایناقلار

بؤلمه:یاشایان اینسانلار
بؤلمه:آذربایجانلی آشیقلار